CELEX: 32007R0433
Language: lt
Date: 2007-04-20 00:00:00
Title: 2007 m. balandžio 20 d. Komisijos reglamentas (EB) Nr. 433/2007, nustatantis specialių eksporto grąžinamųjų išmokų už galvijieną suteikimo sąlygas (kodifikuota redakcija)

21.4.2007   
            
            
               LT
            
            
               Europos Sąjungos oficialusis leidinys
            
            
               L 104/3
            
         
      KOMISIJOS REGLAMENTAS (EB) Nr. 433/2007
   2007 m. balandžio 20 d.
   nustatantis specialių eksporto grąžinamųjų išmokų už galvijieną suteikimo sąlygas
   (kodifikuota redakcija)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo (1), ypač į jo 33 straipsnio 12 dalį,
   kadangi:
   
               (1)
            
            
               1982 m. sausio 7 d. Komisijos reglamentas (EEB) Nr. 32/82, nustatantis specialių eksporto grąžinamųjų išmokų už galvijieną suteikimo sąlygas (2), buvo keletą kartų iš esmės keičiamas (3). Siekiant aiškumo ir racionalumo minėtas reglamentas turėtų būti kodifikuotas.
            
         
               (2)
            
            
               Reglamento (EB) Nr. 1254/1999 33 straipsnis nustato bendrąsias eksporto grąžinamųjų išmokų suteikimo taisykles ir jų dydžio nustatymo kriterijus.
            
         
               (3)
            
            
               Atsižvelgiant į Bendrijos rinkos padėtį ir tam tikrų galvijienos sektoriaus produktų, kurie gali būti superkami taikant intervencines priemones, pardavimo galimybes, reikia nustatyti sąlygas, kuriomis šių produktų eksportui būtų suteikiamos specialios grąžinamosios išmokos, jei, siekiant sumažinti intervencinius pirkimus, jie yra skirti tam tikroms trečiosioms šalims.
            
         
               (4)
            
            
               Šiame reglamente numatytos priemonės atitinka Galvijienos vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   1.   Už produktus, atitinkančius šiame reglamente nustatytas konkrečias sąlygas, gali būti suteikiamos specialios eksporto grąžinamosios išmokos.
   2.   Šis reglamentas taikomas šviežiai arba atšaldytai mėsai skerdenų, skerdenų pusių, kompensuotų ketvirčių, priekinių ir užpakalinių ketvirčių pavidalu, eksportuojamai į tam tikras trečiąsias šalis.
   3.   Jei skerdenos ar neperskirti užpakaliniai ketvirčiai pateikiami kartu su kepenimis ir (arba) inkstais, skerdenų svoris sumažinamas:
   
               a)
            
            
               5 kg – už kepenis ir inkstus;
            
         
               b)
            
            
               4,5 kg – už kepenis;
            
         
               c)
            
            
               0,5 kg – už inkstus.
            
         2 straipsnis
   1.   Norint gauti specialią eksporto grąžinamąją išmoką, būtina pateikti įrodymą, kad eksportuojami produktai yra pagaminti iš suaugusių galvijų patinų.
   2.   Pagal 1 dalį įrodoma pateikiant sertifikatą, kurio pavyzdys yra pateiktas I priede, išduotą suinteresuotos šalies prašymu intervencinės agentūros ar kitos šiam tikslui valstybės narės paskirtos institucijos, kurioje galvijai buvo paskersti.
   Šis sertifikatas pateikiamas muitinės įstaigai užbaigiant eksporto muitinės formalumus ir, užbaigus šiuos formalumus, administraciniais kanalais siunčiamas agentūrai, atsakingai už grąžinamųjų išmokų mokėjimą. Šie formalumai užbaigiami valstybėje narėje, kurioje galvijai buvo paskersti.
   3 straipsnis
   Valstybės narės nustato produktų tikrinimo ir 2 straipsnyje minimų sertifikatų išdavimo reikalavimus. Tokiu reikalavimu gali būti minimalaus kiekio nurodymas.
   Valstybės narės imasi būtinų priemonių užtikrinti, kad produktai nebus pakeisti kitais laikotarpiu tarp jų tikrinimo ir išvežimo iš Bendrijos geografinės teritorijos arba pristatymo į Komisijos reglamento (EB) Nr. 800/1999 (4) 36 straipsnyje minimas paskirties vietas. Šios priemonės apima kiekvieno produkto identifikavimą neištrinamu ženklu arba individualiu spaudu ant kiekvieno ketvirčio. Skerdžiama ir identifikuojama skerdykloje, kurią suinteresuota šalis nurodo 2 straipsnio 2 dalyje minimoje paraiškoje.
   Tais atvejais, kai skerdenos arba skerdenų pusės į priekinius arba užpakalinius ketvirčius pjaustomos ne skerdykloje, o kurioje nors kitoje vietoje, 2 straipsnio 2 dalies pirmoje pastraipoje nurodyta institucija skerdenoms arba skerdenų pusėms išduotą 2 straipsnyje nurodytą sertifikatą gali pakeisti kitais ketvirčiams skirtais sertifikatais su sąlyga, jei buvo įvykdyti visi reikalavimai, susiję su sertifikatų išdavimu.
   4 straipsnis
   Reglamentas (EEB) Nr. 32/82 yra panaikinamas.
   Nuorodos į panaikintą reglamentą laikomos nuorodomis į šį reglamentą ir skaitomos pagal III priede pateiktą atitikmenų lentelę.
   5 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. balandžio 20 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  OL L 160, 1999 6 26, p. 21. Reglamentas su paskutiniais pakeitimais, padarytais Reglamentu (EB) Nr. 1913/2005 (OL L 307, 2005 11 25, p. 2).
   
      (2)  OL L 4, 1982 1 8, p. 11. Reglamentas su paskutiniais pakeitimais, padarytais Reglamentu (EB) Nr. 1713/2006 (OL L 321, 2006 11 21, p. 11).
   
      (3)  Žr. II priedą.
   
      (4)  OL L 102, 1999 4 17, p. 11.
   
      I PRIEDAS
      
         
   
   
      II PRIEDAS
      Panaikinamas reglamentas su vėlesniais pakeitimais
      
                  Komisijos reglamentas (EEB) Nr. 32/82
                  (OL L 4, 1982 1 8, p. 11)
               
               
                   
               
            
                  Komisijos reglamentas (EEB) Nr. 752/82
                  (OL L 86, 1982 4 1, p. 50)
               
               
                   
               
            
                  Komisijos reglamentas (EEB) Nr. 2304/82
                  (OL L 246, 1982 8 21, p. 9)
               
               
                   
               
            
                  Komisijos reglamentas (EEB) Nr. 631/85
                  (OL L 72, 1985 3 13, p. 24)
               
               
                   
               
            
                  Komisijos reglamentas (EEB) Nr. 2688/85
                  (OL L 255, 1985 9 26, p. 11)
               
               
                   
               
            
                  Komisijos reglamentas (EEB) Nr. 3169/87
                  (OL L 301, 1987 10 24, p. 21)
               
               
                  tik 1 straipsnio 1 dalis
               
            
                  Komisijos reglamentas (EB) Nr. 2326/97
                  (OL L 323, 1997 11 26, p. 1)
               
               
                   
               
            
                  Komisijos reglamentas (EB) Nr. 744/2000
                  (OL L 89, 2000 4 1, p. 3)
               
               
                   
               
            
                  Komisijos reglamentas (EB) Nr. 1713/2006
                  (OL L 321, 2006 11 21, p. 11)
               
               
                  tik 1 straipsnis
               
            
   
      III PRIEDAS
      Atitikmenų lentelė
      
                  Reglamentas (EEB) Nr. 32/82
               
               
                  Šis reglamentas
               
            
                  1 straipsnio 1 ir 2 dalys
               
               
                  1 straipsnio 1 ir 2 dalys
               
            
                  1 straipsnio 3 dalies įžanginė formuluotė
               
               
                  1 straipsnio 3 dalies įžanginė formuluotė
               
            
                  1 straipsnio 3 dalies pirma įtrauka
               
               
                  1 straipsnio 3 dalies a punktas
               
            
                  1 straipsnio 3 dalies antra įtrauka
               
               
                  1 straipsnio 3 dalies b punktas
               
            
                  1 straipsnio 3 dalies trečia įtrauka
               
               
                  1 straipsnio 3 dalies c punktas
               
            
                  2 straipsnio 1 dalis
               
               
                  2 straipsnio 1 dalis
               
            
                  2 straipsnio 2 dalies pirmos pastraipos pirmas sakinys
               
               
                  2 straipsnio 2 dalies pirma pastraipa
               
            
                  2 straipsnio 2 dalies pirmos pastraipos antras ir trečias sakiniai
               
               
                  2 straipsnio 2 dalies antra pastraipa
               
            
                  3 straipsnis
               
               
                  3 straipsnis
               
            
                  4 straipsnis
               
               
                  —
               
            
                  —
               
               
                  4 straipsnis
               
            
                  5 straipsnis
               
               
                  5 straipsnis
               
            
                  Priedas
               
               
                  I priedas
               
            
                  —
               
               
                  II priedas
               
            
                  —
               
               
                  III priedas